AZƏRTAC xarici KİV-lərə istinadla xəbər verir ki, bu barədə İraqın Neft Nazirliyinin sözçüsü Asim Cihad deyib. O bildirib ki, noyabrda ölkədəki quyulardan çıxarılmış ümumilikdə 101 milyon 156 min barrel neft ixrac olunub. Təxminən 100 milyon 895 min barrel neft Bəsrə limanı, 261 min barrel neft isə Ceyhan limanı vasitəsilə ixrac edilib. Keçən ay İraqın gündəlik neft ixracı 3 milyon 372 min barrel olub və bu ixracın dəyəri təxminən 6 milyard 179 milyon dollar təşkil edib.